《题瘦马歌》
宋代·曾原一

少尽其力老弃之，可怜骨立行步迟。何心更惜乾障泥，病夫醉兀枯行枝。

主家刍豆岂不饱，吾宁忍死不愿肥。肥时无奈人争骑，骑时鞭打无休时。

作者简介：赣州宁都人，字子实，号苍山。曾兴宗孙。博学工诗。理宗绍定间领乡荐，与从弟曾原郕俱博学工诗。避乱钟陵，从戴石屏诸贤结江湖吟社。有《选诗衍义》、《仓山诗集》。